**Oznámenie o vyhlásení obchodnej verejnej súťaže**

podľa ustanovení **§ 281 až § 288** **Obchodného zákonníka** v znení neskorších predpisov

na podávanie návrhov na uzavretie Nájomnej zmluvy za účelom prenechania do užívania  majetku vo vlastníctve Bratislavského samosprávneho kraja, zvereného do správy vyhlasovateľa.

**PODMIENKY OBCHODNEJ VEREJNEJ SÚŤAŽE**

**1. Identifikácia vyhlasovateľa**

**Názov:** Stredná odborná škola technická

**Sídlo:**  Vranovská 4, 851 02 Bratislava

**IČO:** 17  050 332

**bankové spojenie:** ŠTÁTNA POKLADNICA, Radlinského 32, 810 05 Bratislava 15

**IBAN:** príjmový účet: SK05 8180 0000 0070 0047 3889

depozitný účet: SK95 8180 0000 0070 0047 3918

**V zastúpení:** Ing. Felix Dömény, riaditeľ

**Kontaktná osoba:** Mgr. Petra Pavelková, zástupkyňa riaditeľa

**tel. č.:** 0904 856 571

**mailová adresa:** [zastupca.skola.sosvranovska@gmail.com](mailto:zastupca.skola.sosvranovska@gmail.com)

Vyhlasovateľ je rozpočtovou organizáciou Bratislavského samosprávneho kraja

vyhlasuje

**obchodnú verejnú súťaž**

na výber navrhovateľa na uzavretie Nájomnej zmluvy na dobu neurčitú za účelom prenechania do užívania majetku vo vlastníctve Bratislavského samosprávneho kraja, zverenému vyhlasovateľovi do správy, so zapojením navrhovateľa do duálneho vzdelávania žiakov školy (za účelom práce na CNC strojoch a zariadeniach, prípadne ich údržby alebo nastavovania) a revitalizácie majetku.

**2. Špecifikácia predmetu obchodnej verejnej súťaže**

Predmetom súťaže na uzatvorenie Nájomnej zmluvy, ktorej predmetom je prenechanie do užívania formou Nájomnej zmluvy, je nehnuteľný majetok vedený Okresným úradom Bratislava, katastrálnym odborom na  LV č.: 2140, obec: Bratislava – Petržalka, Okres: Bratislava V v k.ú.: Petržalka, konkrétne:

- časť dielne praktického vyučovania, nachádzajúca sa na prízemí v budove súpisné číslo 2708 na Vranovskej ul .č. 4, postavenej na parcele registra „C KN“ parc. č. 5573 v celkovej ploche 92,38 m2 (7,45 m x 12,40 m, umiestnenie predmetnej časti dielne je vyznačené v schematickom zobrazení v prílohe červenou farbou)

Stručný popis :

Dielňa na Vranovskej ul. č. 4 sa využíva na odborný výcvik žiakov vyhlasovateľa.

**3. Typ zmluvy:**

Nájomná zmluva na dobu neurčitú podľa zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 446/2001 Z. z. o majetku vyšších územných celkov v znení neskorších predpisov a podľa § 663 a nasl. zákona č. 40/1964 Zb. Občiansky zákonník v platnom znení, za nasledovných podmienok.

**4. Lehota a spôsob predloženia návrhu:**

Obchodná verejná súťaž začína dňom zverejnenia oznámenia o vyhlásení obchodnej verejnej súťaže na úradnej tabuli a webovom sídle zriaďovateľa vyhlasovateľa (www.bratislavskykraj.sk) Bratislavského samosprávneho kraja so sídlom Sabinovská 16, 820 05 Bratislava 25 a webovej stránke vyhlasovateľa [www.sosvranovska.sk](http://www.sosvranovska.sk) .

Navrhovateľ predkladá svoj návrh v zmysle nasledovných inštrukcií:

**a, Deň, mesiac, rok a hodina, dokedy sa môžu predkladať návrhy :**

najneskôr do 15 dní po uverejnení súťaže, t.j. **do 15.02.2021 do 14.00 hod**. – v uvedenej lehote musí byť návrh doručený poštou na adresu vyhlasovateľa, alebo osobne na sekretariáte vyhlasovateľa v čase od 08.00 – 14.00 hod.

Do súťaže nebude možné zahrnúť návrh, ktorý bude doručený na adresu vyhlasovateľa po vyššie určenej lehote na predkladanie súťažných návrhov. Po uplynutí stanovenej lehoty nebude možné predložený návrh meniť.

**b. Adresa, na ktorú sa má návrh doručiť :**

Stredná odborná škola technická, Vranovská 4, 851 02 Bratislava

**c. Jazyk, v ktorom sa musí písomný návrh predložiť:** slovenský

**d,** **Forma predloženia návrhu:**

Všetky požadované dokumenty, ktoré budú súčasťou súťažného návrhu je nutné doručiť v papierovej forme **v uzavretom obale označenom názvom a sídlom vyhlasovateľa** a  heslom :

„**Obchodná verejná súťaž – prenájom majetku „Dielňa - kovoobrábanie“ - NEOTVÁRAŤ.**

**e,** **Predložený návrh musí okrem iného obsahovať najmä**:

* + - identifikačné údaje navrhovateľa (pri F.O.: meno, priezvisko, rodné priezvisko, dátum narodenia, rodné číslo, adresa trvalého bydliska, pri P.O: obchodné meno, sídlo, IČO, DIČ, DIČ DPH, štatutárny orgán s uvedením oprávnenosti ku konaniu, originál výpisu z Obchodného registra),
    - označenie kontaktnej osoby navrhovateľa, telefonický kontakt a emailovú adresu, na ktorú mu bude vyhlasovateľom oznámený termín vyhodnotenia súťaže,
    - navrhnutú cenu nájmu za predmet súťaže, táto nesmie byť nižšia ako 350,00 €/mesiac,
    - písomné čestné prehlásenie navrhovateľa, že súhlasí s podmienkami verejnej obchodnej súťaže uvedenými v článku 6 tohto oznámenia,
    - doklad o úhrade zábezpeky v sume 1.000,- € na depozitný účet vyhlasovateľa súťaže: IBAN: SK95 8180 0000 0070 0047 3918, (variabilný symbol u PO: IČO uchádzača, u FO: rodné číslo, špecifický symbol: 77),
    - doklad o úhrade paušálnych nákladov na príjmový účet vyhlasovateľa súťaže SK05 8180 0000 0070 0047 3889 v sume 20,-€,
    - písomný súhlas navrhovateľa s tým, že v prípade neuzavretia nájomnej zmluvy z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie nájomnej zmluvy, zložená zábezpeka prepadá v prospech vyhlasovateľa titulom zmluvnej pokuty..

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté.

**5. Rozsah a úplnosť súťažného návrhu**

Návrh musí byť predložený v súlade s podmienkami súťaže a v požadovanom rozsahu.

**6. Ďalšie podmienky vyhlasovateľa:**

1. vyhlasovateľ si vyhradzuje právo zmeniť podmienky súťaže alebo súťaž zrušiť až do oznámenia výberu víťazného návrhu § 283 zákona č. 513/1991 Zb. Obchodného zákonníka,
2. vyhlasovateľ si vyhradzuje právo odmietnuť všetky predložené návrhy až do okamihu až do oznámenia výberu víťazného návrhu (§ 287 ods. 2 zákona č. 513/1991 Zb. Obchodného zákonníka) a ukončiť v tejto lehote obchodnú verejnú súťaž bez výberu súťažného návrhu,
3. návrh nemožno odvolať po jeho doručení vyhlasovateľovi,
4. vyhlasovateľ si vyhradzuje právo meniť všetky uvedené podmienky obchodnej verejnej súťaže,
5. vyhlasovateľ si vyhradzuje právo predĺžiť lehotu na vyhlásenie vybraného súťažného návrhu,
6. vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch, vyradiť návrh z obchodnej verejnej súťaže,
7. vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,
8. vyhlasovateľ si vyhradzuje právo, že v prípade, ak v termíne na predkladanie súťažných návrhov bude predložený iba jeden návrh, ktorý splní podmienky účasti vo verejnej obchodnej súťaže, môže vyhlasovateľ takýto návrh vyhodnotiť ako víťazný,
9. vyhlasovateľ si vyhradzuje právo nevracať súťažné materiály účastníkom súťaže,
10. záujemca o obhliadku predmetu nájmu je povinný preukázať sa dokladom totožnosti, zapísať sa do prezenčnej listiny a pri obhliadke dodržiavať predpisy týkajúce sa bezpečnosti a ochrany zdravia pri práci. Pri obhliadke bude prítomný aj zástupca vyhlasovateľa
11. vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži,
12. navrhovateľ je povinný pred podaním návrhu zaplatiť vyhlasovateľovi určenú paušálnu náhradu nákladov vo výške **20,00 €** spojených s obchodnou verejnou súťažou, pričom táto náhrada sa navrhovateľovi nevracia, doklad o jej zaplatení je prílohou návrhu, zaplatením sa rozumie pripísanie sumy na príjmový účet vyhlasovateľa IBAN: SK05 8180 0000 0070 0047 3889, vo variabilnom symbole účtovného dokladu pre potreby identifikácie navrhovateľa bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa,
13. navrhovateľ je povinný zložiť na príjmový účet vyhlasovateľa č. SK05 8180 0000 0070 0047 3889, **finančnú** **zábezpeku vo výške 1.000,- €,** doklad o zaplatení je prílohou návrhu, zaplatením sa rozumie pripísanie sumy na uvedený účet vyhlasovateľa, vo variabilnom symbole účtovného dokladu pre potreby identifikácie navrhovateľa, bude navrhovateľ uvádzať svoje rodné číslo v prípade fyzickej osoby, IČO v prípade právnickej osoby alebo fyzickej osoby podnikateľa,
14. zábezpeka sa neúspešným uchádzačom vracia až po nadobudnutí účinnosti nájomnej zmluvy, uzatvorenej s úspešným uchádzačom resp. s 2. v poradí, najneskôr však do uplynutia 2 kalendárnych mesiacov odo dňa oznámenia výberu víťazného návrhu; u víťaza súťaže, s ktorým bude uzatvorená nájomná zmluva bude slúžiť ako depozit na úhradu prípadných škôd alebo nedoplatkov nájomcu na nájomnom alebo služieb spojených s nájomným.
15. vyhlasovateľ oznámi výber víťazného návrhu všetkým uchádzačom do 14 dní odo dňa uskutočnenia výberu,
16. nájomnú zmluvu je navrhovateľ povinný uzatvoriť do 30 dní od oznámenia výberu víťazného návrhu vyhlasovateľom s tým, že ak v tejto lehote nájomca nepodpíše nájomnú zmluvu, vyhlasovateľ je oprávnený osloviť druhého v poradí,
17. v prípade, ak nebude s vybraným účastníkom uzatvorená nájomná zmluva z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzatvorenie zmluvy, zložená zábezpeka prepadá v prospech vyhlasovateľa titulom zmluvnej pokuty,
18. v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,
19. vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššia, neuzavrie nájomnú zmluvu v lehote určenej vyhlasovateľom súťaže,
20. vyhlasovateľ si vyhradzuje právo odmietnuť navrhovateľa v prípade, ak tento je, alebo v minulosti bol dlžníkom vyhlasovateľa, zriaďovateľa vyhlasovateľa,
21. minimálne nájomné: 350,- €/mesačne za celý predmet nájmu,
22. v prípade nájomnej zmluvy je nájomca povinný okrem mesačného nájomného platiť vyhlasovateľovi mesačné zálohové a paušálne preddavky za služby spojené s užívaným predmetu nájmu (dodávka elektrickej energie, dodávka vody, dodávka teplej vody, tepla, vodné, stočné, zrážková voda) a sumu zodpovedajúcu výške alikvotnej časti dane z nehnuteľnosti,
23. rozhodujúcim **kritériom pre výber** najvhodnejšieho návrhu je **najvyššia ponúknutá cena** **mesačného nájmu**, pričom vyhlasovateľ požaduje za celý predmet nájmu **minimálne mesačné nájomné vo výške 350,-** EUR (slovom: tristopäťdesiat EUR). V nájomnom nie sú zahrnuté platby za služby spojené s užívaním predmetu nájmu,
24. Nájomca bude povinný vykonať zveľadenie vstupnej brány do prenajímanej dielne podľa pokynov prenajímateľa (zhodne s druhou bránou na rovnakej strane steny budovy) a to najneskôr do uplynutia prvých 18 mesiacov odo dňa začatia nájmu. Investícia do zveľadenia vstupnej brány nezakladá nárok na zľavu z nájomného,
25. Navrhovateľ svojou účasťou vo verejnej obchodnej súťaži poskytuje súhlas so spracovaním osobných údajov podľa zákona č. 122/2013 Z. z. o ochrane osobných údajov a o zmene a o doplnení niektorých zákonov vyhlasovateľovi, ktoré mu boli poskytnuté pre účely účasti v obchodnej verejnej súťaži. Uchádzač udeľuje svoj súhlas na dobu trvania obchodnej verejnej súťaže a vyhlasuje, že poskytnuté údaje sú presné a pravdivé.

**7. Spôsob výberu najvhodnejšieho návrhu na uzavretie zmluvy**

Predložený návrh bude možné zahrnúť do obchodnej verejnej súťaže len v prípade, ak jeho obsah bude zodpovedať súťažným podmienkam. Týmto navrhovateľom bude oznámený výsledok obchodnej verejnej súťaže elektronicky (e-mailom uvedeným v identifikačných údajoch navrhovateľa) do dvoch týždňov od ukončenia obchodnej verejnej súťaže, pričom navrhovateľ víťazného súťažného návrhu bude vyzvaný na uzatvorenie nájomnej zmluvy.

Vyhlasovateľ pri vyhodnocovaní predložených ponúk bude hodnotiť najvyššie nájomné a ponúknuté možnosti duálneho vzdelávania žiakov našej školy – počet žiakov našej školy na jeden školský rok zapojených do duálneho vzdelávania v odbore ponúkanom v našej škole. Každý predložený návrh hodnotia členovia komisie samostatne s vyhodnotením kritérií.

Poradie uchádzačov určuje najvyššie nájomné. V prípade rovnosti výšky nájomného u viacerých uchádzačov pre daný predmetu nájmu sa o úspešnom uchádzačovi rozhodne porovnaním návrhu o zapojení žiakov školy do systému duálneho vzdelávania, alebo následne pri rovnakej výške navrhovaného nájomného a rovnakom rozsahu návrhu o zapojení žiakov školy do systému duálneho vzdelávania žrebovaním.

**8. Účel nájmu**

Prenájom dielne na podnikateľské účely nájomcu súvisiace s kovoobrábaním a s poskytovaním duálneho vzdelávania pre žiakov školy strojárskych odborov.

**9. Všeobecne záväzné právne predpisy dodržiavané pri verejnej obchodnej súťaži:**

– zákon č. 513/1991 Zb. Obchodný zákonník v platnom znení,

– zákon č. 40/1964 Zb. Občiansky zákonník v platnom znení,

– zákon č. 162/1995 Z.z. Katastrálny zákon v platnom znení,

– Zásady hospodárenia a nakladania s majetkom Bratislavského samosprávneho kraja,

V Bratislave dňa 29.1.2021

Za vyhlasovateľa : ...............................

Mgr. Petra Pavelková

zástupkyňa riaditeľa

Príloha 1:

**Schéma umiestnenia dielne:**

